18. Anlægsbevilling til sanering af arealer i [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om offentlige veje, Færdselsloven
SAGENS INDHOLD
Byrådet skal i denne sag tage stilling til en anlægsbevilling på 2,0 mio. kr. til 
overtagelse og sanering af offentlige arealer i [adresse]. Der er i Budget 2022-25 afsat 2,0 mio. kr. i 
2022 til formålet.
Overtagelsen og saneringen af arealerne i [adresse] omfatter de offentligt tilgængelige arealer 
mellem [adresse], [adresse], Ledvogtervej og Viola Johnsen samt det nordlige parkeringsareal langs 
[adresse] ved [adresse].
Arealerne ejes i dag af [adresse], som fik dem overdraget i 2006 af den daværende 
Hinnerup Kommune. I aftalen indgår blandt andet, at kommunen skal renholde centerområdet fra 1. januar 
2006 i minimum 20 år frem til 31. december 2026. [adresse] har i forbindelse med 
budgetlægningen for 2022-25 anmodet Favrskov Kommune om at overtage arealerne.
VURDERING
Teknik og Miljø vurderer, at almindelig renholdelse og vedligeholdelse af arealerne ikke er tilstrækkeligt til 
at bevare og opretholde en acceptabel tilstand i området, herunder asfaltarealer, træer, belysning mv. 
Derfor anbefaler Teknik og Miljø, at Favrskov Kommune overtager arealerne. Dermed bliver det muligt at 
foretage en kommunal sanering af området. Det vurderes, at saneringen vil medføre en generel 
forskønnelse af området.
Det vedhæftede kortbilag og notat beskriver nærmere, hvilke arealer der vil blive saneret og i hvilket 
omfang.
På flere af parkeringsarealerne er asfalten slidt, hullet og ujævn. Asfaltens tilstand medfører 
afvandingsproblemer, hvor vandet samles uhensigtsmæssige steder på pladsen fremfor ved 
nedløbsbrøndene. Derfor vurderer Teknik og Miljø, at asfalten de steder skal udskiftes med nyt asfaltslidlag, 
hvorved afvandingsproblemerne kan afhjælpes, og levetiden for arealerne øges.
I hele området står der træer, som har dårlige vækstbetingelser. En del af træerne er igennem de seneste 
år blevet påkørt og udskiftet flere gange. Teknik og Miljø vurderer, at disse træer skal fjernes helt, og der 
kan etableres parkering på arealet i stedet for. Træernes dårlige vækstvilkår skyldes kantstensafgrænsning 
og belægning, der ikke levner plads nok til træernes rodnet. For at sikre bedre vækstvilkår anbefaler Teknik 
og Miljø, at der etableres ny og større kantstensafgrænsning omkring disse træer.
Den nye kantstensafgrænsning vil endvidere reducere risikoen for at træerne påkøres. Under træerne vil 
der blive etableret nye bede inden for den nye kantstensafgrænsning. Bedene vil blive tilplantet med 
blivende stauder for at føre mere grønt og farve til områderne.
Sagsnr. EMN-2021-03023
DokID: 2561722
Sagsbehandler julu
Byråd
26-04-2022 19:00
Teknik og Miljø vurderer, at det samlede parkeringsantal vil blive reduceret med to parkeringspladser i 
forhold til de nuværende forhold som følge af tiltagene, der giver bedre vækstbetingelser for træerne på 
parkeringsarealerne.
Belysningsmasterne på parkeringsområderne er meget udsatte og påkøres jævnligt. Selve masterne er 
specialdesignet og svære at genanskaffe, da der kun findes et begrænset antal leverandører. Teknik og 
Miljø foreslår på den baggrund, at de eksisterende ca. 22 specialmaster inden for området ved [adresse] 
/ Jernbanegade / Ledvogtervej / Pakhusvej udskiftes til nye runde master inklusiv nyt armatur. Dette vil 
forbedre de fremtidige drift- og vedligeholdelsesforhold, da runde master er en standardvare og dermed 
ikke skal specialfremstilles efter behov.
Hvor det er muligt, vil de udsatte belysningsmaster stå indenfor den nye kantstensafgrænsning, der 
etableres ved nogle af træerne. Ved de resterende udsatte belysningsmaster vil der blive opsat steler (små 
søjler) for ekstra sikkerhed mod påkørsler.
For at bidrage til et mere grønt udtryk i sommerperioden, anbefaler Teknik og Miljø, at der opsættes 10 stk. 
flytbare blomsterkummer på torvearealerne.
Ændringerne i området, som følger af projektet, vil blive lavet i etaper, så der fortsat sikres 
parkeringsmuligheder i området. Teknik og Miljø forventer at kunne igangsætte de første etaper i 2. kvartal 
2022 og den sidste etape i 4. kvartal 2022.
ØKONOMI
Realiseringen af projektet forudsætter en anlægsbevilling på 2,0 mio. kr. til overtagelse og sanering af 
arealerne i [adresse]. Bevillingen kan finansieres af det afsatte rådighedsbeløb i Budget 2022-25 til 
sanering af arealer i [adresse] (A-224).
Aktivitet
Budget kr.
Opmåling og matrikulær berigtigelse
150.000
Sanering af arealer
1.460.000
Nye belysningsmaster inkl. armatur m.m.
220.000
10 stk. blomsterkummer
70.000
Uforudsete udgifter
100.000
Samlet udgift
2.000.000
Favrskov Kommunes årlige udgifter til drift og vedligeholdelse af området udgør i dag ca. 110.000 kr. Med 
overdragelse af arealerne til [adresse] overtages også drift og vedligeholdelse af samtlige træer 
og beplantning inden for områderne samt større belægningsarealer, der skal renholdes. De øgede 
omkostninger til drift og vedligeholdelse udgør i alt 32.000 kr. Driftsudgifterne vil blive indarbejdet i 
forbindelse med den tekniske budgetlægning for 2023-26.
INDDRAGELSE
Overtagelse og den forestående matrikulære berigtigelse af arealerne sker i samarbejde med Hinnerup 
Centerforening. Foreningen vil også efterfølgende blive inddraget i forbindelse med realiseringen af 
tiltagene.
INDSTILLING
Direktøren for Teknik og Miljø indstiller til Byrådet:
1.
At godkende en anlægsbevilling på 2,0 mio. kr. til overtagelse og sanering af arealer i Hinnerup 
Midtby finansieret af det afsatte rådighedsbeløb i Budget 2022-25.
BESLUTNING
     
   Teknik- og Miljøudvalget, 7. april 2022:
Fraværende: Ingen
Indstilles godkendt.  
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Thake Winni Christoffersen (Ø) stillede forslag om, at indstillingen vedrørende anlægsbevilling til sanering af 
[adresse] ændres til:
”At godkende en anlægsbevilling på 0,5 mio. kr. til at facilitere en langsigtet udviklingsplan for Hinnerup 
Midtby, hvor inddragelse af borgerne i Hinnerup og det lokale erhvervsliv vil være hjørnestenen. Ekstern 
rådgiver, skal ud fra lokale ønsker tegne udkastet til en langsigtet udviklingsplan, der kan danne grundlag 
for den videre proces, hvor [adresse] borgere og erhvervsliv er med til at kvalificere planen yderligere og 
godkende det endelige resultat”.
For forslaget stemte en, mens 24 stemte imod. Ingen undlod at stemme. Forslaget er dermed faldet.  
 
For stemte Thake Winni Christoffersen.
Imod stemte Freddy Krogh, Mia Dam, Frede Larsen, Sørine Eriksen, Simon Koch, 
Inger Frandsen, Jasmin Bach, Ole Vestergaard, Nicolai Jeppesen, Kim Jespersen, Albert Jessen 
Gundhild Nissen, Ingelise Thygesen, Frederik Jeppesen, Per Mogensen, Palle Møller, Michael Madsen, Kjeld Frandsen 
Søren Steffensen, Connie Thorsen, Britt Winther, Randi Brandt, Anders Hansen, Camilla Madsen, Gorm Nielsen 
Boris Svendsen og Gorm Johansen.
Økonomiudvalgets indstilling blev godkendt.   
Bilag
1.
Kortbilag - Sanering af arealer i Hinnerup (2593906)
2.
Notat - Sanering af arealer i [adresse] (2575971)
